मैं असमंजस में था कि IIMC जॉइन करूं या ना करूं क्योंकि मैं active journalism छोड़कर यहां आने से कतरा रहा था. फिर एक दिन चारी साहब ने बुलावा भेजा कि एक बार आकर उनसे मिलूं. मैं आया, उनसे मिला, उन्होंने कॉफी पिलाई और फिर ढेर सारी बातें हुईं. और उस मुलाकात के बाद मैंने फैसला कर लिया कि Journalism से ब्रेक लेकर मुझे IIMC आना चाहिए. और फिर मैं यहां आ गया. चारी साहब मेरे गुरु हैं. साल 2000-2001 के दौरान IIMC में उन्होंने मुझे पढ़ाया था लेकिन इस दफा वो बिलकुल एक अलग अवतार में दिख रहे थे. एक-एक चीज समझाते कि एकाडेमिक्स में कहां क्या-क्या करने की जरूरत है, किन चीजों को नजरअंदाज करना चाहिए और एक शिक्षक के रूप में आपसे छात्रों की क्या अपेक्षा रहती है. एक पत्रकार के रूप में आप अलग अवतार में रहते हैं और एक टीचर के रूप में बिलकुल अलग रूप में, ये उन्हीं से सीख-जान पाया. बस ये समझिए कि उन्होंने उंगली पकड़कर मुझे सबकुछ सिखाया. और सम्मान-प्यार-दुलार-स्नेह इतना दिया कि पूछिए मत !!! कभी लगा ही नहीं कि वे मेरे टीचर-गुरु-कलीग-बॉस हैं.